Í november skipaði Jarðfeingi fyri einari útferð vegna ENI (UK) Ltd. fyri loyvishavarar í 005 Eni-samtakinum í sambandi við fyrireiking av royndarboringini í 2009. Í ferða-liðinum vóru 15 fólk frá ENI, Faroe Petroleum og Cieco, bæði jarðfrøðingar og borifólk. Vitjað varð á fleiri plássum í Streymoynni og Eysturoynni, har hugt varð at ymiskum sløgum av lavafláum og serliga at teimum atknýttu royðulindunum, sum siga nakað um upprunaliga umhvørvið og veðurlagið.